PATVIRTINTA

BĮ Klaipėdos „Gintaro“ sporto centro direktoriaus 2013 m.gruodžio 31 d.

įsakymu Nr VI-173

**BĮ KLAIPĖDOS „GINTARO“ SPORTO CENTRO**

**2014-2016 METŲ KORUPCIJOS PREVENCIJOS PROGRAMA**

1. **BENDROSIOS NUOSTATOS**
2. BĮ Klaipėdos „Gintaro” sporto centro (toliau – centras) kovos su korupcija programa

(toliau – programa) parengta vadovaujantis Lietuvos Respublikos korupcijos prevencijos įstatymo nuostatomis. Programa skirta korupcijos prevencijai ir korupcijos pasireiškimo galimybėms mažinti

Klaipėdos „Gintaro“ sporo centre.

1. Pagrindinės programoje vartojamos sąvokos:
	1. **korupcija** – bet koks asmenų, dirbančių centre elgesys, neatitinkantis jiems suteiktų

įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

* 1. **korupcijos prevencija** – korupcijos priežasčių, sąlygų atskleidimas ir šalinimas

sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

1. Programos paskirtis – intensyvinti korupcijos prevenciją, šalinti prielaidas korupcijai

atsirasti ir plisti centre. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę centro darbuotojų, dirbančių pagal darbo sutartis, veiklą.

1. **SITUACIJOS ANALIZĖ**

4. Klaipėdos „Gintaro“ sporto centras – savivaldybės biudžetinė įstaiga, savo veiklą grinžianti Lietuvos Respublikos įstatymais, Klaipėdos miesto savivaldybės tarybos sprendimais, mero potvarkiais, savivaldybės administracijos direktoriaus, sporto ir kūno kultūros skyriaus vedėjo įsakymais. Centras vadovaujasi sporto mokymo įstaigų bendraisiais nuostatais, vidaus įsakymais bei Centro nuostatais.

5. Pagrindinė veikla – teikti neformalaus ugdymo paslaugas, teikti baseino paslaugas miesto gyventojams.

6. Mokiniai į sporto centrą priimami vadovaujantis bendraisiais nuostatais.

7. Centro internetinėje svetainėje skelbiamas metinis viešųjų pirkimų planas ir ataskaita už praėjusius metus, finansinių ataskaitų rinkiniai, darbuotojų darbo užmokesčio vidurkiai.

8. Centrinėje Viešųjų pirkimų informacinėje sistemoje skelbiamos supaprastintos centro pagrindinės mažos vertės viešųjų pirkimų taisyklės,.

9. Direktorius teikia privačių interesų, gyventojų turto deklaracijas įstatymų nustatyta

tvarka.

**III. PROGRAMOS TIKSLAI IR UŽDAVINIAI**

10. Programos tikslai:

10.1. siekti mažinti korupcijos pasireiškimo galimybių atsiradimą;

10.2. užtikrinti skaidrią ir veiksmingą veiklą centre;

11. Korupcijos tikslams pasiekti numatomi uždaviniai:

11.1. užtikrinti efektyvų korupcijos prevencijos priemonių plano įgyvendinimą bei` administravimą;

11.2. siekti, kad visų sprendimų priėmimo procesai būtų skaidrūs, atviri ir prieinami centro

bendruomenei;

11.3. Skatinti bendruomenę aktyviai dalyvauti centro savivaldoje.

**IV. KORUPCIJOS PREVENCIJOS PRINCIPAI**

12. Korupcijos prevencija įgyvendinama vadovaujantis šiais principais:

12.1. teisėtumo – korupcijos prevencijos priemonės įgyvendinamos vadovaujantis Lietuvos Respublikos Konstitucijos, įstatymų ir kitų teisės aktų reikalavimais.

12.2. visuotinio privalomumo – korupcijos prevencijos subjektais gali būti visi asmenys.

12.3.sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam pagalbą.

12.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus.

**V. PROGRAMOS ADMINISTRAVIMAS**

13. Už Programos įgyvendinimą atsakingas centro direktorius.

14. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

15. Programos ir jos priemonių įgyvendinimo plano projektą rengia direktoiaus paskirtas asmuo, atsakingas už programos įgyvendinimą.

16. Centro prevencijos prgramą tvirtina centro direktorius.

**VI. BAIGIAMOSIOS NUOSTATOS**

17. Programa įgyvendinama pagal Programos įgyvendinimo priemonių planą.

18. Programa ir Programos priemonių įgyvendinimo planas skelbiamas centro internetinėje

svetainėje 19. Programos priemones įgyvendina centro direktorius, direktoriaus įsakymu paskirtas asmuo, atsakingas už korupcijos prevenciją ir kontrolę ir kiti atsakingi asmenys, įrašyti į Programos priemonių planą.

\_\_\_\_\_\_\_\_\_\_\_\_\_\_

PATVIRTINTA

BĮ Klaipėdos „Gintaro“ sporto centro direktoriaus 2013 m.gruodžio 31 d.

įsakymu Nr VI-173

**BĮ KLAIPĖDOS „GINTARO“ SPORTO CENTRO**

**2014-2016 METŲ KORUPCIJOS PREVENCIJOS PROGRAMOS ĮGYVENDINIMO**

**PRIEMONIŲ PLANAS**

|  |  |  |  |
| --- | --- | --- | --- |
| Eil.Nr. | Priemonės pavadinimas | Įvykdymo laikas | Vykdytojas |
| 1. | Paskirti atsakingą už programos įgyvendinimą asmenį  | 2013 m. gruodžio mėn. | Direktorius |
| 2. | Patvirtinti kovos su korupcija programą ir jos įgyvendinimo priemonių planą | 2013 m. gruodžio mėn. | Direktorius |
| 3. | Paskelbti kovos su korupcija programą ir jos įgyvendinimo priemonių planą įstaigos internetinėje svetainėje | 2014 m. kovo mėn. | Direktorius, direktoriaus pavaduotoja ugdymui |
| 4. | Užtikrinti skaidrų ir racionalų viešųjų pirkimų organizavimą ir atlikimą | Nuolat | Bazės vadovas |
| 5. | Privalomos informacijos apie mokamas paslaugas sporto centro klientams ir mokiniams užtikrinimas. Skelbti interneto tinklalapyje. | Nuolat | Atsakingi darbuotojai |
| 6. | Skelbti įstaigos viešųjų pirkimų taisykles Centrinėje Viešųjų pirkimų informacinėje sistemoje. | Po pakeitimo per 3 d. | Direktorius |
| 7. | Internetinėje svetainėje skelbti viešųjų pirkimų planą ir ataskaitą | Kasmet iki kovo 15 d. | Bazės vadovas |
| 8. | Skelbti įstaigos darbuotojų darbo užmokesčio vidurkius internetinėje svetainėje | Kiekvieną ketvirtį | Direktorius |
| 9. | Skelbti finansines ataskaitas įstaigos internetinėje svetainėje | Kiekvieną ketvirtį | Direktorius |

**\_\_\_\_\_\_\_\_\_\_\_\_\_\_**